80. Asinus et equus (Adverbia, přímá řeč, zájmena, dva zápory, pasivum, futurum I, ind. pf. akt.)

Asinus, quī sorte suā minimē contentus erat, equum cōnspiciēns: ,,Quam pulchrē et bene“,- inquit,- ,,vīvis! Hominēs corpus tuum dīligentissimē cūrant, optimē tē alunt. Ego vērō miserrimē vīvō, pessimum pābulum accipiō, gravissimē magnīs oneribus premor, saepissimē caedor.“ Tum equus: ,,Etiam equī labōrēs, quī levēs nōn sunt, suscipiunt. Nōnne eōs scīre cupis?“ Asinus autem: ,,Haud nēsciō; sed longē aliter vīvitis. Ab hominibus multō minus vexāminī quam nōs. Certē ego multō peius, tū multō melius vīvis. Equus esse semper cupīvī et cupiam.“

Paulō post bellum geritur. Equitēs vēlōciter equōs cōnsīdunt, audācter et ācriter impetum in hostēs faciunt, facile eōs vincunt. Hostēs fugientēs aut interficiuntur aut capiuntur.

Sed etiam equus ille hōc in proeliō gravī vulnere affectus interficitur. Tum asinus, postquam dē morte eius accēpit, fortūnam suam cum sorte equī comparāns nōn diūtius dēplōrat.

Pozn.: *affectus, a, um* = participium perfekta pasiva (od *afficiō, ere, fēcī, fectum*) – zasažený, byv zasažen; *dē morte alicuius accipere* – dozvědět se o něčí smrti;